दिन प्रतिदिन के जीवन में हर कोई बच्चों को काम पर जाते देख रहा/ रही है फिर भी किसी को कुछ अटपटा नहीं लगता इस उदासीनता का एक कारण यह हो सकता है कि लोग बाल मजदूरी को लेकर जागरूक नहीं है। अधिकतर लोग यही सोचते हैं कि बाल मजदूरों को सुख सुविधा दिलाना सरकार का कर्तव्य है जिसके कारण वह उनकी स्थिति पर ध्यान नहीं देते। ज्यादा से ज्यादा लोग आते जाते उन बच्चों को देखकर उनके भाग्य को दोष देते हैं। इस उदासीनता का एक कारण व्यवस्था भी है। लोग सोचते हैं कि वह देश में कोई परिवर्तन नहीं ला सकते और इसी सोच के चलते धीरे-धीरे वह उदासीन हो जाते हैं और समाज के प्रति अपने कर्तव्य को भूल जाते हैं।